
		
			EUSKAL HERRIKO AGINTARITZAREN ALDIZKARIA

			2022ko irailaren 30a, 188. zenbakia

			 


		

		
			BESTELAKO XEDAPENAK

			OSAKIDETZA-EUSKAL OSASUN ZERBITZUA

			4239

			1531/2022 EBAZPENA, irailaren 12koa, Osakidetza-Euskal osasun zerbitzuko zuzendari nagusiarena, zeinaren bidez Osakidetza-Euskal osasun zerbitzuko zerbitzu-erakundeetako profesionalen lanbide-garapeneko maila aitortzeko eskaerak ebazten diren eta behin betiko esleipena argitaratzeko agintzen den, Osakidetza-Euskal osasun zerbitzuko zuzendari nagusiaren ekainaren 2ko 1208/2022 Ebazpenaren bidez argitaratutako lanbide-garapeneko ezohiko deialdiaren esparruan.

			Osakidetza-Euskal osasun zerbitzuan lan egiten duten lizentziadun sanitarioen, diplomadun sanitarioen eta langile ez-sanitarioen eta lanbide-heziketako profesional sanitarioen lanbide-garapena arautzen duten azaroaren 22ko 395/2005 Dekretuaren, otsailaren 27ko 35/2007 Dekretuaren eta abenduaren 26ko 248/2007 Dekretuaren 11. artikuluak ezartzen du Osakidetzako Zuzendaritza Nagusiari dagokiola langileak mailetan kokatzeko ebaluazio-prozesuaren deialdia egitea.

			Osakidetzako zuzendari nagusiaren ekainaren 2ko 1208/2022 Ebazpenaren bidez, arautu egin ziren Osakidetzaren mendeko zerbitzu-erakundeetako profesionalei lanbide-garapenaren maila esleitzeko ezohiko deialdiaren baldintzak, eskaerak eta prozedura.

			Osakidetza-Euskal osasun zerbitzuko Giza Baliabideen zuzendariaren abuztuaren 12ko 693/2022 Ebazpenak agintzen du Osakidetza-Euskal osasun zerbitzuko zerbitzu-erakundeetako profesionalen lanbide-garapeneko mailaren behin-behineko esleipena argitaratzeko, Osakidetza-Euskal osasun zerbitzuko zuzendari nagusiaren ekainaren 2ko 1208/2022 Ebazpenaren bidez argitaratutako lanbide-garapeneko ezohiko deialdiaren esparruan.

			Garapeneko eta Prestakuntzako zuzendariordearen –ordezko gisa, Osakidetza-Euskal osasun zerbitzuko Giza Baliabideen zuzendaria ez dagoelako– 2022ko abuztuaren 22ko 704/2022 Ebazpenaren bidez, Osakidetza-Euskal osasun zerbitzuko Giza Baliabideen zuzendariaren abuztuaren 12ko 693/2022 Ebazpenean ezarritako epea handitu zen; hori atzemandako oker materialagatik zuzendu zen 702/2022 Ebazpenaren bidez.

			Osakidetza-Euskal osasun zerbitzuko zuzendari nagusiaren 1208/2022 Ebazpenaren 5. artikuluan aurreikusitakoaren arabera, ezohiko deialdian bertan ezarritako epean egindako erreklamazioak ebatzi ondoren, eta 1208/2022 Ebazpenaren 2.2 artikuluan ezarritako ofiziozko eskaerak egin ondoren, bidezkoa da onartzea lanbide-garapeneko mailen behin betiko esleipena.

			Aurreko guztiagatik, eta emandako ahalmenez baliatuz, hau

			EBAZTEN DUT:

			Lehenengoa.– Osakidetza-Euskal osasun zerbitzuko zuzendari nagusiaren 1208/2022 Ebazpenaren bidez argitaratutako deialdian parte hartu duten Osakidetzako zerbitzu-erakundeetako profesionalen lanbide-garapeneko mailen behin betiko esleipena onartzea, Ebazpen honen eranskinetan jasotako zerrendaren arabera:

			I. eranskina: Lanbide-garapeneko I. maila aitortua duten profesionalen behin betiko zerrenda.

			II. eranskina: Lanbide-garapeneko II. maila aitortua duten profesionalen behin betiko zerrenda.

			III. eranskina: Lanbide-garapeneko III. maila aitortua duten profesionalen behin betiko zerrenda.

			IV. eranskina: Lanbide-garapeneko IV. maila aitortua duten profesionalen behin betiko zerrenda.

			Bigarrena.– Aitortutako maila bakoitzaren ordainsari-ondorioen data kasu bakoitzari dagokiona izango da, Osakidetza-Euskal osasun zerbitzuko zuzendari nagusiaren ekainaren 2ko 1208/2022 Ebazpenaren 6. artikuluan ezarritakoaren arabera.

			Interesdunak esleitu zaion garapen profesionaleko maila kontsultatu ahal izango du Osakidetza-Euskal osasun zerbitzuaren garapen profesionaleko aplikazio informatikoan, helbide honetan: https://lanbidegarapena.osakidetza.eus

			Hirugarrena.– Ebazpen hau Euskal Herriko Agintaritzaren Aldizkarian argitara dadila agintzea.

			Laugarrena.– Ebazpen honen aurka gora jotzeko errekurtsoa aurkeztu ahal izango zaio Osakidetza-Euskal osasun zerbitzuko Administrazio Kontseiluari. Horretarako, hilabeteko epea izango da, Ebazpena Euskal Herriko Agintaritzaren Aldizkarian argitaratu eta hurrengo egunetik aurrera.

			Vitoria-Gasteiz, 2022ko irailaren 12a.

			Osakidetza-Euskal osasun zerbitzuko zuzendari nagusia,

			MARÍA ROSA PÉREZ ESQUERDO.

